पाएं अपने शहर की ताज़ा ख़बरें और फ्री ई-पेपरडाउनलोड करें
मुख्य सचिव की कमान संभालते ही रविवार को त्रिपुरारी शरण ने वीडियो कांफ्रेंसिंग के माध्यम से वर्चुअल मीटिंग की। उन्होंने कोविड-19 के बढ़ते संक्रमण को रोकने के लिए अब तक किए गए उपाय, कोविड संक्रमित की संख्या, रिकवरी, कोविड नियंत्रण के लिए बनाए गए कार्य योजना, कंटेन्मेंट जोन, ट्रेसिंग, टेस्टिंग एवं वेक्सीनेशन सहित अन्य उपायों की जानकारी ली। जिला पदाधिकारी को आवश्यक वस्तुओं के मूल्य नियंत्रण पर विशेष ध्यान देने का निर्देश दिया। मुख्य सचिव ने सुरक्षा व्यवस्था की भी गहन समीक्षा की। मुख्य सचिव ने मीडियाकर्मियों को फ्रंटलाइन वर्कर मानते हुए सभी मीडिया कर्मियों और 18 वर्ष से ऊपर के उम्र के सभी लोगों का कोविड वैक्सीनेशन देने का निर्देश दिया। इसके साथ ही, टेलीमेडिसिन, होम आइसोलेशन में संक्रमित मरीज को चिकित्सकीय परामर्श की व्यवस्था, मास्क अवेयरनस कैंपेन, प्रत्येक ग्रामीण परिवार को छह-छह मास्क का उपलब्धता, ऑक्सीजन सिलेंडर की उपलब्धता, अस्पतालों में बेड, वेंटिलेटर, आईसीयू, क्वारेंटाइन सेंटर, खाद्य पदार्थों की उपलब्धता की भी रिपोर्ट तलब की गई।
बैठक में ये रहे मौजूद
बैठक में एडीएम ब्रजेश कुमार, डीडीसी मनन राम, डीटीओ रवींद्रनाथ गुप्ता, राशिद डीएलएओ सह नोडल पदाधिकारी होम आइसोलेशन कोषांग राशिद आलम, एसडीएम शाहनवाज अहमद नियाजी, सिविल सर्जन डॉक्टर श्रीनंदन, डीपीएम डॉक्टर मोनाज़िम,डीपीसी विश्वजीत कुमार सहित कई अधिकारी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn